
  מסכת ראש השנה דף כח עמוד א
שלחו ליה לאבוה דשמואל: כפאו ואכל מצה - יצא. כפאו מאן? אילימא כפאו שד - והתניא: עתים חלים עתים שוטה, כשהוא חלים - הרי הוא כפקח לכל דבריו, כשהוא שוטה - הרי הוא כשוטה לכל דבריו! - אמר רב אשי: שכפאוהו פרסיים. אמר רבא, זאת אומרת: התוקע לשיר - יצא. פשיטא, היינו הך? - מהו דתימא: התם אכול מצה אמר רחמנא והא אכל
  דף כח עמוד ב
אבל הכא - זכרון תרועה כתיב, והאי מתעסק בעלמא הוא, קא משמע לן. אלמא קסבר רבא: מצות אין צריכות כוונה...
אמר רבא: לצאת - לא בעי כוונה, לעבור, בזמנו - לא בעי כוונה, שלא בזמנו - בעי כוונה. אמר ליה רבי זירא לשמעיה:
כוונה במצוות    דף כט עמוד א
איכוון ותקע לי. אלמא קסבר: משמיע בעי כוונה... - תנאי היא, דתניא: שומע - שומע לעצמו, ומשמיע - משמיע לפי דרכו. אמר רבי יוסי: במה דברים אמורים - בשליח צבור, אבל ביחיד - לא יצא, עד שיתכוין שומע ומשמיע.
                                                 הכוונה במצוות
1. סיכום הסוגייה
בכמה סוגיות  נידונה השאלה 'האם מצוות צריכות כוונה', כלומר, האם ישנו צורך בכוונת פועל המצווה, על מנת לצאת ידי חובה. ברור שלכתחילה צריך לכוון[footnoteRef:2], אולם השאלה היא האם בדיעבד יוצאים ידי חובה גם ללא כוונה.   [2:  רבנו יונה ברכות ב. ד"ה ואיפסיקא.] 

בסוגייתנו רבא סובר שמצוות אינן צריכות כוונה. אמנם ניתן לפרש שהוא רק מבאר מה שמשתמע מהמימרא. 
"לא מכרעא דהכי ס"ל, אלא: 'זאת אומרת' קאמר- ואיהו לא סבר ליה, כדקא מתרצינן בגמ' בעלמא בדוכתי טובא[footnoteRef:3]". הגמרא מקשה על רבא הן מהגמרא בברכות, והן מברייתות, המצריכות כוונה. רבא מבאר את הברייתות, שהכוונה הנצרכת היא 'לשמוע', אפילו אם הוא סבור שהקול מושמע בידי 'חמור בעלמא'. משמע גם מדברי רבא, וגם מדחיית ההווא אמינא ' הרי הוא כשוטה', שפשוט שגם לאומר שמצוות אינן צריכות כוונה, קיים צורך בכוונה מינימלית כלשהי, ששוטה אינו מסוגל לה. בדומה לכך, גם אם מצוות אינן צריכות כוונה, יש צורך בכוונה מינימלית לשמוע קול שופר. בסוף הסוגיה מופיעים דברי רבי זירא, שביקש משמשו להתכוון כשהוא תוקע עבורו. בסיום הדברים מובאת בזה מחלוקת תנאים בין תנא קמא לבין רבי יוסי.  שתי דעות הן בהבנת היחס בין דברי רבי זירא לבין דברי רבא:  [3:  מלחמת ה'   דף ז עמוד א מדפי הרי"ף.] 

"יש שסבורים לומר, דלא פליגא דרבי זירא על דרבא. דלא אמר רבי זירא 'איכוין ותקע לי למצוה', אלא שצריך כונה לשמוע ולהשמיע לשום תקיעת שופר כל דהו, אפילו שלא לשום מצוה, ולעולם כוונת מצוה לא בעינן. אבל בעי' כוונה לשמוע ולהשמיע . וה"ר שלמה ז"ל כתב בפירושו: איכוין ותקע לי להוציאני ידי חובתו. ומדבריו למדנו דרבי זירא פליג על דרבא. וכן נראין הדברים, שאילו לא היה ר' זירא מחמיר בכוונת המצוה על מה היה מחמיר כ"כ בכוונת המשמיע לשומע? יציבא בארעא וגיורא בשמי שמיא!? והלא דין הוא שתהא כוונת המצוה יותר חמורה מכוונת המשמיע לשומע[footnoteRef:4]" למחלוקת זו השלכה גם על הבנת מחלוקת התנאים המובאת לאחר דברי רבי זירא. לפי בעל המאור, מחלוקת רבא ורבי זירא בדין כוונה במצוות, היא כתנאי:  "הא אוקימנא לדר' זירא כר' יוסי, ובפרק ערבי פסחים ברירנא דר' יוסי ס"ל מצות צריכות כוונה, ופליגי רבנן עליה". לפי הפירוש הראשון, דברי רבי זירא אינם קשורים לרבא. גם רבי זירא עשוי להסכים שמצוות אינן צריכות כוונה, אלא שיש צורך בכוונה מיוחדת של התוקע[footnoteRef:5]. "וגם מחלוקת התנאים (איננה)  בעניין הכללי של מצוות צריכות כוונה, אלא בכוונה המיוחדת להשמיע, שתנא קמא אינו מצריכה ורבי יוסי מצריכה[footnoteRef:6]". הרמב"ן מקבל את ההיגיון שכוונת שומע חשובה יותר, אך הופך לפי זה את הבנת המחלוקת. התנאים מסכימים שמצוות צריכות  כוונה: "ת"ק דתקיעות לא פליג אלא במשמיע, הא בכוונת תקיעה מודה מדלא אפליגו בתרתי[footnoteRef:7]".  את ההשלכות להלכה נסקור בהמשך. [4:  המאור הקטן   דף ז עמוד א מדפי הרי"ף.]  [5:  רשב"א.]  [6:  בירור הלכה דף כח עמוד א ציון ב. המילה 'איננה' נשמטה כנראה בנדפס.]  [7:  מלחמת ה'   דף ז עמוד א.] 

ב. סוגיות מקבילות
א. במשנה בפסחים[footnoteRef:8] נאמר שיש להטביל בחזרת לשם אכילת מרור. מכך מוכיח ריש לקיש שמצוות צריכות כוונה, שאילולא כן, הרי כבר יצא ידי חובת מרור בטיבול ראשון, שעשה לשם כרפס. מסקנת הסוגיה היא שאכן זו דעת המשנה[footnoteRef:9], וכן דעת רבי יוסי בברייתא, אולם הדבר תלוי במחלוקת תנאים, שכן ישנה גם ברייתא האומרת: "אכלן בלא מתכוין - יצא". נעיר, כי אכילת מרור ללא קרבן פסח היא מדרבנן. [8:  פסחים קיד.]  [9:  תוד"ה אכלו בלא מתכוון.] 

ב. במשנה בעירובין נאמר: "המוצא תפילין - מכניסן זוג זוג, רבן גמליאל אומר: שנים שנים[footnoteRef:10]".  [10:  עירובין צה.] 

הגמרא מציעה כמה הסברים למחלוקת התנאים. אחד מהם הוא: "במצות צריכות כוונה קמיפלגי. תנא קמא סבר: לצאת בעי כוונה, ורבן גמליאל סבר: לא בעי כוונה".  כלומר: לתנא קמא אם לא מכוון למצווה, התפילין הן משאוי, ואם יכון הרי שיש בשני זוגות משום בל תוסיף, ואילו לרבן גמליאל, יכול שלא לכוון, ש"אין עובר על בל תוסיף אלא אם כן נתכוון למצוה, וזה לא נתכוון[footnoteRef:11]".  [11:  רש"י.] 

ג. במשנה בברכות[footnoteRef:12]  נאמר: "היה קורא בתורה והגיע זמן המקרא, אם כוון לבו - יצא.  מסיקה הגמרא: שמע מינה: מצות צריכות כוונה! מאי אם כוון לבו - לקרות. לקרות? והא קא קרי! בקורא להגיה.  תנו רבנן:  שמע ישראל ה' אלהינו ה' אחד - עד כאן צריכה כוונת הלב, דברי רבי מאיר. אמר רבא: הלכה כרבי מאיר".  בסוגייתנו הקשו מכאן על רבא,  ונמנעו מלתרץ שדינו של פסוק ראשון מיוחד הוא[footnoteRef:13]. מכאן מכריע הרמב"ן שהראיה תקפה, והתירוץ 'בקורא להגיה' דחוק. לכאורה רבא עצמו הכריע בברכות שרק בפסוק ראשון יש לכוון. אמנם הרמב"ן גורס שם: רבה[footnoteRef:14]. [12:  יג.]  [13:  רשב"א בברכות.]  [14:  והארכנו בזה בסוגיה שם.] 

ב. פסק ההלכה
בפסק ההלכה נחלקו הראשונים.  הרי"ף, בה"ג והרא"ש[footnoteRef:15] פוסקים שמצוות צריכות כוונה,    בעל המאור, רא"ה[footnoteRef:16], רשב"א[footnoteRef:17], ריטב"א[footnoteRef:18] ואור זרוע[footnoteRef:19] , פוסקים שמצוות אינן צריכות כוונה.  עיקר המחלוקת תלוי בהבנת מסקנת סוגייתנו. בסיום הסוגיה אומר רבי זירא לשמשו: "איכוון ותקע לי". ומבינה הגמרא: "אלמא קסבר: משמיע בעי כוונה". מסקנת הגמרא היא שהדבר נתון במחלוקת תנאים, ורבי יוסי מצריך ביחיד  "שיתכוין שומע ומשמיע ".     [15:  סימן יא.]  [16:  ברכות יג.]  [17:  שו"ת א', שמ"ד.]  [18:  ד"ה א"ל ר' זירא.]  [19:  ב, רס"א.] 

שלוש אפשרויות תיתכנה להבנת מסקנת דיון הגמרא[footnoteRef:20]:         [20:  כולן מובאות בבעל המאור ז. ד"ה לפום.] 

 א. רבי זירא דרש כוונה מיוחדת ממי שמוציא אחרים ידי חובה, ואין דבריו קשורים לרבא[footnoteRef:21].  [21:  מהר"י בן לב (ב,  פה) .] 

ב. רבי זירא מצריך כוונה במצוות וחולק על רבא, וכן הלכה[footnoteRef:22]. כך מדייק גם הרא"ש[footnoteRef:23] בדעת הרי"ף, ומנמק זאת בכך שהלכה כרבי יוסי ש'נימוקו עמו', וכן בכך שהתירוצים שנזקק להם רבא בסוגיה הם דחוקים. הרמב"ן[footnoteRef:24] מוכיח שלהלכה  מצוות צריכות כוונה.  לדעתו גם רבא סבור שמצוות צריכות כוונה, ודבריו כאן הם רק אליבא דאבוה דשמואל. הוא מוסיף מספר טיעונים:   [22:  רש"י,רמב"ם, רמב"ן, רז"ה, מובאים בר"ן ר"ה ז: ד"ה לפיכך.]  [23:  אות יא.]  [24:  במלחמות ה', דף ז עמוד א מדפי הרי"ף.] 

"1.פשטייהו דהנך מתני' קשו עליה. ואף על גב דפרקינהו- אשינויי לא סמכינן דשינויי דחיקי נינהו ובדלמא שני להו. 2.ועוד דר"ל ס"ל מצות צריכות כוונה... דאמר זאת אומרת מצות צריכות כוונה והתם ע"כ זאת וס"ל, דהא ממתני' לא איפשיטא התם מצות צריכות כוונה, אלא מדאשכח ר"ל התם תנא דאמר מצות צריכות כוונה ואיהו סבר ליה כוותיה הוא דמיהדר לאוקמיה למתני' בהכי ולא בעי לאוקמה כאידך תנא דהתם דאמר אין צריכות כוונה. ודר"ל עדיפא דגברא רבה דבא"י הוה. ורב הונא נמי הכי ס"ל התם.
 3. ובתנאי נמי לא אשכחן מאן דפליג עליה אלא חדא מתני' דפסחים, דלא ידעינן מני". 
מקור נוסף לדעתו, הוא הגמרא בברכות.
ג. רבי זירא מצריך כוונה במצוות וחולק על רבא, אך הלכה כרבא שהוא בתראי, שמצוות אינן צריכות כוונה[footnoteRef:25] לגבי הטענה שיש לפסוק כרבי יוסי, הב"ח[footnoteRef:26] מעיר, שבגמרא[footnoteRef:27] העוסקת בשאלה לשיטת רבי יוסי מדוע לא יצא ידי חובת ארבעת המינים ברגע שנטל לולב,  אביי משיב: כשהפכו, ורבא מתרץ: 'שנטלו בכלי'. השאלה והתשובות מניחות שאין צורך בכוונה. מכאן, הוא מנסה לבאר שאפילו רבי יוסי אינו סובר שמצוות צריכות כוונה, ובסוגיה בפסחים, המצווה להביא חזרת, אינה משום שלא יצא ידי חובה בטיבול הראשון, אלא כהיכר לתינוקות. [25:  גאונים ורשב"א, מובאים בר"ן שם, וכן דעת בעל המאור והמאירי.]  [26:  סימן תעה.]  [27:  סוכה דף מב עמוד א.] 

הב"י כותב: "ולענין הלכה כיון דהרי"ף והרמב"ם והרא"ש מסכימין דמצוות צריכות כוונה- הכי נקטינן".
הרמב"ם מצריך כוונה בשופר, אך פוסק גם ש'כפאוהו ואכל מצה יצא", השו"ע הלך בעקבותיו. כמה הסברים נתנו להבדל בין המקרים:      * אכילה נחשבת יותר מאחר שנהנה בה[footnoteRef:28].  [28:  ר"ן.] 

*בשופר כיוון שאין מעשה, צריך יותר כוונה[footnoteRef:29].  [29:  ר' אברהם בן הרמב"ם.] 

* כיוון שיודע שפסח ואוכל מצה, נחשב למתכוון[footnoteRef:30].   לדעות אלו, הרמב"ם סובר שמצוות צריכות כוונה. אכן, לפי הסברו של מהר"י בן לב בדברי רבי זירא, אין הכרח בדבר, שניתן לומר שדין שופר חמור בשל הצורך בכוונת משמיע. [30:  רדב"ז סימן אלף תרב.] 

אמנם רבא למד דין שופר ממצה, ואם כן לדעתו נראה שאין לחלק, וצריך לומר שהרמב"ם פסק שלא כרבא.   במ"ב[footnoteRef:31] מביא את ההסבר הראשון, של הר"ן, לפסק השו"ע במצה, ומעיר שישנן דעות שגם במצה לא יצא. [31:  סימן תקפט, ס"ק לד.] 

3. כוונה במצוות דרבנן 
בסוגיה בפסחים למד ריש לקיש שמצוות צריכות כוונה לגבי מרור, שמצוותו דרבנן. לכאורה מוכח מכאן שאין חילוק אם המצווה היא מדאורייתא או מדרבנן. באמת הב"י תמה על הטור, שמכיוון שהרא"ש סובר שמצוות צריכות כוונה, כיצד כתב הטור "אכלן בלא מתכוין יצא דמשמע דכולי עלמא אית להו הכי[footnoteRef:32]" ולא חילקו הטור והב"י בין מצה שחיובה דאורייתא, לבין  מרור  שחיובו בימינו מדרבנן.  הב"ח[footnoteRef:33] סבור שהטור מבין בדעת הרא"ש, שהפסיקה שמצוות צריכות כוונה היא החמרה מצד הספק. לפיכך הוא מסביר שדברי הטור: 'אכלן בלא מתכוון יצא', מוסבות על מרור בלבד, בהיותו דרבנן. [32:  ב"י סימן תעה.]  [33:  סימן תעה.] 

לגבי השאלה כיצד די בכוונה בפסוק הראשון בקריאת שמע, משמע במג"א[footnoteRef:34] שהוא מציע שהמשך קריאת שמע הוא מדרבנן, ובמצוות דרבנן וודאי לא צריך כוונה.  אולם  במ"ב[footnoteRef:35] נראה שאינו מקבל חילוק זה, הוא אף סבור שאין זו דעת השו"ע. נראה שכוונתו לפסקי השו"ע לגבי ברכות[footnoteRef:36] וקריאת מגילה[footnoteRef:37] שם הצריך כוונה[footnoteRef:38]. [34:  בהסבר שני בדעת השו"ע.]  [35:  ס, י'.]  [36:  ריג, ב'.]  [37:  ריט, ה'.]  [38:  הלכה ברורה כאן.] 

לגבי ספירת העומר פסק  השולחן ערוך[footnoteRef:39]: "מי ששואל אותו חבירו   בין השמשות כמה ימי הספירה בזה הלילה, יאמר לו: אתמול היה כך וכך,   שאם יאמר לו  היום כך וכך,  אינו יכול   לחזור ולמנות בברכה". [39:  או"ח סימן תפט, סעיף ד'.] 

הגר"א[footnoteRef:40] מבאר שהשו"ע כותב כן רק לדעה שמצוות אינן צריכות כוונה, שהרי אם צריכות כוונה וודאי לא יצא, מאחר שלא התכוון. נמנע הגר"א מלהסביר שכאן עלול לצאת לכל הדעות, היות שספירת העומר מדרבנן. יתכן שלדעתו אין חילוק[footnoteRef:41], אך ניתן גם לומר, שכיסה הגר"א בדבריו גם אפשרות שהספירה תוקפה מדאורייתא[footnoteRef:42]. [40:  ס"ק ז.]  [41:  בה"ל ס ד"ה וכן הלכה.]  [42:  ברכת אליהו, בירור הלכה ר"ה כח: ציון ב.] 

4. כוונה שוללת
התוספות[footnoteRef:43] שואלים: כיצד ניתן לברך על ארבעת המינים, הרי ברגע שנוטלם לידו כבר יצא ידי חובה, וכיצד ישוב ויברך עליהם? בין השאר הם מציעים את התירוץ הבא :  [43:  סוכה לט עמוד א.] 

"אפשר שיתכוין שלא לצאת בו עד אחר ברכה דאע"ג ... דמצוות אינן צריכין כוונה מ"מ בעל כרחו לא נפיק" . הרחיב בזה הרב יוסף ענגיל:
"מה שאין מצות צריכות כוונה, אין זה בעבור שאין הכוונה בעצמותה נצרכת כלל וכלל, רק שהמעשה עצמה גם בחסרון הכוונה נחשבת ככוונה, דסתמא לשמן קאי .וע"כ כשכיוון בפירוש להיפוך, דלא שייך תו סתמא לשמן קאי שהרי אדרבה כיוון להיפוך- א"כ ממילא המצוה פסולה מפאת חסרון הכוונה לצאת[footnoteRef:44]". [44:  אתוון דאורייתא כלל כג ד"ה עוד יש לומר.] 

גם כאן נציין כי הגמרות[footnoteRef:45], לא השתמשו בחילוק זה.  [45:  הן בסוגיה בסוכה מב, (שהביא הב"ח), והן בעירובין דף צה עמוד א.] 

כתב רבינו ירוחם[footnoteRef:46] "אבל אם ידע שהיא מצה ולא רצה לאכלה וכפאוהו ואכלה- לא יצא. ואפילו למאן דאמר דמצות אין צריכות כונה, אם מתכוין שלא לצאת לא יצא". וכן דעת הר"ן[footnoteRef:47] גם באוהל מועד[footnoteRef:48] מביא את דברי הרשב"א בתשובה[footnoteRef:49] שיחיד שענה  אמן על ברכת ספירת העומר, אם התכוון שלא לצאת ידי חובה, רשאי לברך. [46:  נ"ה ח"ד מג ע"ד, מובא בב"י תע"ה.]  [47:  דף ז עמוד ב מדפי הרי"ף בשם רשב"ם.]  [48:  הל' ק"ש כ. מובא  בב"י  תקפט  ח'   ד"ה וצריך.]  [49:  חלק א תנח.] 

אולם הרא"ה[footnoteRef:50] והריטב"א[footnoteRef:51], סבורים שיצא ידי חובה אפילו התכוון  במפורש הפוך, וראייתם מדין כפאוהו לאכול מצה.  [50:  מובא בב"י.]  [51:  כח. ד"ה לא צריכא שכפאוהו פרסיים.] 

כפי שהתבאר, דעת הרא"ה  היא דווקא לדרוש מודעות לקיום המצווה, ויש להבין כיצד יוצא בכוונה שוללת, בעוד שאם לא ידע שפסח בזמן אכילתו, לא  יצא.  הריטב"א  מעיר, שהגמרא לא דנה במקרה שב"ד ישראלי כפה אותו לאכול מצה, שבמקרה כזה פשוט הדבר שיצא ידי חובה, שכן וודאי הדבר שגמר בלבו לשמוע דברי חכמים.  הרב אליהו מקאליש[footnoteRef:52] מביא בהקשר זה את הסבר הרמב"ם לגבי כפיית גט: "מאחר שהוא רוצה להיות מישראל רוצה הוא לעשות כל המצות ולהתרחק מן העבירות ויצרו הוא שתקפו וכיון שהוכה עד שתשש יצרו ואמר רוצה אני כבר גרש לרצונו[footnoteRef:53] ".  [52:  מובא ב'שרי המאה לרב מימון, חלק ב עמוד 300.]  [53:  רמב"ם  גירושין  ב  כ'.] 

דעת הרא"ה היא שכוונה שוללת פשוט אינה תקיפה במעשה מצוות, כל זמן שהוא מודע למצווה, שאנן סהדי שכוונתו לצאת. לפי זה, אם  קיים טיעון הלכתי לטובת אי-היציאה ידי חובה, כגון במקרה בו דן הרשב"א, שרוצה לברך בעצמו על ספירת העומר, מסתבר שאכן לא יצא. לפיכך, אומר הרב מקאליש, פשוט מסברה שאוכל מצת טבל בעל כורחו לא יצא ידי חובה[footnoteRef:54].     בדומה לכך ניתן להציע שבמצוות תמידיות, כגון תלמוד תורה, גם כשמתכוון שלא לצאת אינו מצליח בזה[footnoteRef:55], שרצונו בטל לעומת הרצון ההלכתי התמידי. מאידך, דעת הרב הוטנר[footnoteRef:56] היא ש"אפיקורס מצד עצם הדעות שהוא מחזיק בהן, הרי כל מעשיו מופקעים הם מאפשרות של קיום מצווה". מכל מקום, במנחת חינוך[footnoteRef:57] כותב שמי שעבר על לאו הניתק לעשה, וקיים העשה תוך כוונה שלא לצאת, אינו לוקה. הב"י מכריע כרבנו יונה ורשב"ם שבכוונה שוללת לא יצא. [54:  בזה רצה לבאר את קושיית תוספות סוכה  בדף ל עמוד א ד"ה משום, שם הקשו מה צורך בלימוד מפסוק לכך.]  [55:  דבר אברהם ח"א טז-כט, ח"ב ו-א, ספר המקנה נג.]  [56:  פחד יצחק, פסח מאמר ז, ג'.]  [57:  סוף מצווה י.] 


 
